የፍትህ ዘርፉ የቤት ሥራዎች
የፍትህ ዘርፉን ለማሻሻል በርካታ ሥራዎች ቢሰሩም ቀሪ ሥራዎች እንዳሉ ባለሙያዎች ይገልጻሉ።ቀሪ ሥራዎቹን ለማከናወንም ኅብረተሰቡና የፍትህ አካላት በቅንጅት መስራት እንዳለባቸው ይናገራሉ። የሕግ አማካሪና
ጠበቃው
አቶ
ታምራት
ኪዳነማርያም
ባለፉት
ዓመታት
በፍትህ
ዘርፉ
የተሰሩ
ስህተቶችን
በማንሳት
በሂደቱ
ፍርድ
ቤቶችም
ተዋናይ
እንደነበሩ
በመጥቀስ፤
ኅብረተሰቡ
በሙስና
የሚጠረጥራቸው
በደል
ፈጻሚዎች
ከለውጡ
ጋር
ሊቀጥሉ
እንደማይገባቸው፤
ፍርድ
ቤቱም
እነዚህን
ሰዎች
መርጦ
ማሰናበት
እንዳለበት፤
የዳኞችንና
የድጋፍ
ሰጪ
ሠራተኞችን
ደመወዝም
ፈጥኖ
ማሻሻል
እንደሚያስፈልግም
ያሳስባሉ፡፡በፌዴራል ጠቅላይ አቃቤ ሕግ የስልጠናና ንቃተ ሕግ አስተባባሪው አቶ አወል ሱልጣን በበኩላቸው ‹‹ኅብረተሰቡ የሚጠይቀውን የፍትህ ጥያቄ ሊመልስ የሚችል መዋቅር መዘርጋት ይገባል።ሕግ ማውጣት ብቻ በቂ አይደለም የወጡትንም ሕጎች መተግበር ያስፈልጋል።ለዚህም የሕግ አካላት የወጡትን ሕጎች ማወቅና የማህበረሰቡን ጥያቄዎች መመለስ ይገባቸዋል።ማህበረሰቡም የፍትህ ተቋማት ዓይንና ጆሮ መሆኑን ማመን አለበት።በምስክሮች መጥፋት የሚቋረጥ መዝገብና ተከሳሾች ሳይጠየቁ የሚያልፉበት ሁኔታ መቆም ይኖርበታል።መርማሪዎች ወንጀል የፈጸሙ አካላትን ተገቢ ምርመራ በማድረግ ተጠያቂነትን ማረጋገጥ አለባቸው፣ አቃቤ ሕግ በሕግ የተሰጡትን ስልጣኖች በመቀጠም ተገቢው ውሳኔ እንዲሰጥ ማድረግ ይገባዋል፣ የዳኝነት እጥረትን መቅረፍና ፈጣን ፍትህ መስጠትም አስፈላጊ ነው›› ብለዋል።የፍትህ ቀን መከበሩ ኅብረተሰቡ ለሕግ ትልቅ ግምት እንዲሰጥና የሕግ የበላይነት እንዲከበር ያደርጋል ያሉት አቶ ታምራት፤ ለዳኝነት ነፃነት የበኩሉን ሚና እንደሚጫወትና ትክክለኛ ፍትህ እንዲሰጥ እንደሚያደርግ፤ በፍትህ ዘርፉ በለውጡ ማግስት ጨቋኝና አፋኝ ሕጎች እንዲሻሻሉ መደረጉን አበረታች መሆኑን ይጠቁማሉ።እንደ አቶ ታምራት ማብራሪያ፤ የፀረ ሽብር ሕግ፣ የበጎ አድራጎትና ማህበራት አዋጅ፣ የሚዲያና መረጃ ነፃነት ሕጎች ማሻሻያ ከተደረገባቸውና እየተደረገባቸው ከሚገኙ ሕጎች ተጠቃሽ ናቸው።የፍርድ ቤት ፕሬዚዳንቶች መለወጥና ከተቀየሩ በኋላ ፍርድ ቤት በበጀት ራሱን እንዲችል መደረጉ፣ የዳኞች አሿሿምን የተመለከተ ሕግ ሂደት መጀመሩና የዳኞች አስተዳደር ጉባዔን አወቃቀር ለማሻሻል እየተሰራ መሆኑ፣ ፍርድ ቤት ከፖለቲካና ሌሎች ተጽዕኖዎች ተላቆ እውነተኛ ፍትህ የሚሰጥበት እንዲሆን ለማድረግ የተጀመሩ ጥረቶች አዎንታዊ ናቸው።አቃቤ ሕጎች ባለሙያ እንጂ የፓርቲ አባል እንዳይሆኑ መደረጉና የጥብቅናን ሙያ ነፃ ለማድረግ የጠበቆች ማህበርን እንደ አዲስ ለማቋቋም እየተሰራ ያለው ሥራ የፍርድ ቤት ነፃነትን እውነተኛነት እንደሚረጋግጥና ነፃ ፍርድ እንዲሰጥ እንደሚያደርግ የተናገሩት አቶ ታምራት፤ የፍርድ ቤት ማሻሻያ አዋጅን መተግበር፤ የጠበቃ ማህበር ማቋቋምና የዳኞች አሿሿምን ሕግ ፈጥኖ መተግበር እንደሚገባም ያመለክታሉ።አቶ አወል በበኩላቸው የፍትህ ሳምንት አከባበር ኅብረተሰቡ ከፍትህ አካላት ጋር ተባብሮ የአገሪቱን የፍትህ ሥርዓት እንዲያጎለብት በማነቃቃት የባለቤትነት ስሜት እንደሚፈጥርና የፍትህ አካላትም ለቀጣይ ትግበራ የየራሳቸውን ሚና እንዲጫወቱ ያበረታታል ይላሉ።ባለፉት ዓመታት በፍትህ
ዘርፉ ቅሬታዎች ይነሱ
እንደነበር የሚያስታውሱት አቶ
አወል፤ ከለውጡ በኋላ
መንግሥት በዘርፉ ያሉ
ችግሮችን ተቀብሎ የመዋቅር
ለውጥ በማድረግ አላሰራ
ያሉ ሕጎች ላይ
የማሻሻያ ሥራ መሰራቱ
የማህበረሰቡን ሰላም በማስጠበቅና
የዴሞክራሲ ሥርዓትን በመዘርጋት
በኩል ከፍተኛ ሚና
እንዳለው ይጠቅሳሉ፡፡ እንደ ሜቴክ ባሉ ትላልቅ የልማት ድርጅቶች ከፍተኛ ሙስና ሲፈጽሙ የነበሩ ግለሰቦች፤ በሰብዓዊ መብት ጥሰት በወንጀል የተጠረጠሩ ተጠያቂ ለማድረግ አሠራር መዘርጋቱ በፍትህ ዘርፉ ተጠያቂነት ለመፍጠር ከተሰሩት መካከል በአብነት በመጥቀስ በፖሊስ ጣቢያዎችም የሰብዓዊ መብት ጥሰት ይፈጸሙባቸው የነበሩ እንደ ማዕከላዊ ያሉ የምርመራ ጣቢያዎች መዘጋታቸውን አቶ አወል አበረታች ሲሉ አወድሰዋል።የፌዴራል ፍርድ ቤት ጠቅላይ ፕሬዚዳንትና የፍትህ አብይ ኮሚቴ ሰብሳቢ ወይዘሮ መዓዛ አሸናፊ የሕግ የበላይነት፣ ግልጽ የመንግሥት አሠራርና ተጠያቂነት መኖር እንዳለበት፤ አለመግባባትን በሕግ ሥርዓት መፍታትና ዜጎች ሕግ አክባሪ መሆን እንዳለባቸው፣ በፍትህ ዘርፉ በርካታ የለውጥ እርምጃዎች ቢወሰዱም አሁንም ብዙ የሚቀሩ ጉዳዮች እንዳሉና አዲሱ ዓመት ሚዛናዊነትና ፍትህ የሚሰፍንበት እንዲሆን መስራት እንደሚያስፈልግ ይናገራሉ።የዕለቱ የክብር እንግዳ
የኢፌዴሪ ፕሬዚዳንት ወይዘሮ
ሳህለወርቅ ዘውዴ በበኩላቸው
የዜጎች እኩልነትና ተጠቃሚነት
ያለፍትህ እንደማይታይ፤ በአንድ
አገር ፍትህን የማስፈን
ጉዳይ በአንድ ጀንበር
የሚቀረፍ ባለመሆኑ ተከታታይና
ቀጣይነት ያለው ዕቅድ
መተግበር እንደሚገባ አሳስበዋል።አዲስ ዘመን ጳጉሜ 6/2011ዘላለም ግዛው